Enn Mainla

Enn Mainla (sündinud 21. novembril 1944 Nõo vald, Tartumaa) on eesti spordiajaloolane. 

Ta lõpetas 1962. aastal Viljandi 2. Keskkooli ja 1970. aastal Tartu Riikliku Ülikooli kehakultuuriteaduskonna.

Sportima hakkas ta koolipõlves, võisteldes kergejõustikus ja males. 

Aastatel 1969–1971 oli ta Tartu 1. Keskkoolis kehalise kasvatuse õpetaja. 1971–2001 oli ta Eesti Spordimuuseumi direktor, alates 2001. aastast on ta samas juhtivteadur.

Enn Mainla on Üliõpilasselts Liivika vilistlane.

Tunnustus
1997 – Valgetähe medaliklassi teenetemärk
2004 – Eesti Kultuurkapitali kehakultuuri ja spordi sihtkapitali aastapreemia (aastakümneid kestnud töö eest Eesti Spordimuuseumis spordi ajaloo väärtustaja ja hoidjana)

Viited

Välislingid

Eesti spordiajaloolased
Viljandi Maagümnaasiumi vilistlased
Tartu Ülikooli kehakultuuriteaduskonna vilistlased
Üliõpilasselts Liivika liikmed
Hugo Treffneri Gümnaasiumi õpetajad
Valgetähe medaliklassi teenetemärgi kavalerid
Eesti Spordiajaloo Seltsi auliikmed
Sündinud 1944